**Csoportos tanítási gyakorlat II.**

**(Csoportos hittanári tanítási gyakorlat)**

OCSHTGYN– NAPPALI, VII. félév, 6 kredit

**Gyakorlatvezető**: Urbán Péter ([urban.peter@sapientia.hu](mailto:urban.peter@sapientia.hu))

**A tanegység célja:** A csoportos tanítási gyakorlatok célja, hogy

* a hallgatók fokozatosan felkészüljenek a tanítási-tanulási folyamatok tervezésére és irányítására,
* a pedagógusjelöltek tapasztalatot szerezzenek a tanulók nevelésével, oktatásával, ezen belül a különleges bánásmódot igénylő diákok oktatásával kapcsolatban,
* a hallgatók tapasztalatot szerezzenek a szaktárgyi tanórai és tanórán kívüli tevékenységekkel kapcsolatban.

**A tárgy az alábbi kompetenciák fejlesztéséhez járul hozzá:**

***Tudás:***

* Ismeri a tanulók pedagógiai megismerésének módszereit.
* Tisztában van szaktárgyának a tanulók személyiségfejlődésében betöltött szerepével, lehetőségeivel.
* Törekszik saját megalapozott pedagógiai nézeteinek a megfogalmazására.
* Szakmai műveltségét nem tekinti állandónak, kész a folyamatos szaktudományi, szakmódszertani és neveléstudományi megújulásra.

***Képesség:***

* Képes a megtapasztalt pedagógiai gyakorlatot, az iskola mindennapi valóságát elemezni.
* Képes saját, tudományosan megalapozott pedagógiai nézeteinek megfogalmazására.
* Képes pedagógiai tapasztalatai és nézetei reflektív és mérlegelő értelmezésére, elemzésére, értékelésére.
* Képes meghatározni saját szakmai elhivatottságát, szerepvállalását.
* Pedagógiai munkájában felmerülő problémákhoz képes adekvát szakirodalmat keresni, felhasználni. Jól tájékozódik a pedagógiai és szaktárgyi szakirodalomban, képes elemezni, értelmezni e területek kutatási, fejlesztési eredményeit.
* Képes meghatározni saját szakmai elhivatottságát, szerepvállalását.
* Döntéseiben szakmai önreflexióra és önkorrekcióra képes.

***Attitűd:***

* Nyitott a személyiségfejlesztés változatos módszereinek folyamatos elsajátítására. Felelősségteljesen viszonyul a tanulók személyiségfejlesztéséhez.
* Törekszik önismeretének, saját személyiségének fejlesztésére
* Figyelemmel kíséri saját tevékenységének másokra gyakorolt hatását, reflektív módon törekszik tevékenységének javítására, szakmai felkészültségének folyamatos fejlesztésére.

***Autonómia és felelősség:***

* A szakképzett tanár jelentős mértékű önállósággal rendelkezik szakmája átfogó és speciális kérdéseinek felvetésében, kidolgozásában, szakmai nézetek képviseletében, indoklásában.

**Tematika:** a hallgatói tevékenységek típusai a félév során: közös felkészülési, tervezési tevékenység, hospitálás szaktárgyi órákon és foglalkozásokon, egyéni/csoportos mikrotanítás, 1-1 teljes óra vagy részóra tartása, közös elemzés, közös reflexiós tevékenység.

A gyakorlat menete:

A gyakorlat óraszáma: heti 2 óra, a félév során összesen 28 óra.

A gyakorlatot a hallgatók csoportosan, három intézményben végzik – 24 óra kontaktóra + 4 óra egyéni/csoportos konzultáció gyakorlatvezetővel.

A 24 óra gyakorlat két gyakorlóhelyen – egy állami, s egy egyházi középiskolában, szaktárgyi órákon történik, + 2 órát szaktárgyi órán kell hospitálni különleges bánásmódot igénylő gyermekeket tanító intézményben.

- 10 óra hospitálás, mikrotanítás, óratartás állami középiskolában délelőtt szaktárgyi órán

- 12 óra hospitálás, mikrotanítás, óratartás egyházi középiskolában délelőtt szaktárgyi órán

- 2 óra hospitálás különleges bánásmódot igénylő gyermekeket tanító intézményben

4 alkalommal (4x45 p) kísérő szeminárium a főiskolán.

A féléves 28 kontaktórán túl további munkaórákban a hallgatók egyénileg készülnek, egyéni és csoportos feladatokat oldanak meg; pl. a mikrotanítás, tanítás tervezését, az iskolai dokumentumok megismerést és elemzését, a reflexióval kapcsolatos egyéni feladatokat.

Az iskolalátogatási gyakorlatok során az intézményekben végzett megismerő, megfigyelő és tanító munkáról a hallgató naplót vezet, melyben irányított szempontok mentén rögzíti a látogatás során hallottakat és megfigyelteket, továbbá a mikro-és teljes órai tanítások óratervét a reflexiókkal együtt. A megfigyelési szempontokat, az iskolák nevét, címét, a fogadó mentor nevét, elérhetőségét, az iskolalátogatási időpontokat a félév első kísérő szemináriumi óráján kapják meg a hallgatók a gyakorlatvezetőtől. A gyakorlatokat a főiskola szervezi. Az intézménylátogatásokon való részvétel kötelező, azok nélkül a kurzus nem teljesíthető.

A **csoportos tanítási gyakorlat témakörei, fókuszai**:

* a taneszközök, a tevékenységközpontú tanítás, az iskolai tervezési dokumentumok
* a mikro-és teljes órás tanítások tervezése,
* az osztály megfigyelése,
* reflexió a tanításokra,
* a differenciálás lehetőségei
* a szakos munkaközösség munkájának megismerése

**Követelmény:** hospitálási naplóvezetése (óraterveket tartalmaznia kell), elemző dolgozat készítése a féléves gyakorlatról. A napló, s a dolgozat leadása a gyakorlatvezetőnek a szorgalmi időszak utolsó hetében történik.

**A gyakorlat értékelése**: gyakorlati jegy.

A tárgy teljesítésének feltétele: 28 kontaktóra teljesítése (hospitálás, anyaggyűjtés, mikro-és teljesóra tanítás), valamint a szemináriumi órákon való *részvétel*, a gyakorlati alkalmak során a *hospitálási napló* vezetése a meghatározott követelmények szerint, illetve az elemző dolgozat elkészítése.

A féléves munka során a szemináriumi munka része – az iskolalátogatások tapasztalataira építve – egy elemző dolgozat készítése. A dolgozatok szakirodalom felhasználásával készülő, önálló elemzések: a gyakorlatok során megélt tapasztalatok szakmai elemzése, saját reflexióinak bemutatása.

A dolgozatok elkészítése során elvárás min. 1-3 szakirodalom felhasználása az elemzés során, megfelelő hivatkozás mellett. Az elemző dolgozat elvárt terjedelme: kb. 12.000-15.000 karakter (szóköz nélkül).

**Irodalom:**

Czető, K., Lénárd, S., Solymosi, K. & Széll, K. (2020). *Megismerni? Hogyan? Miért? A tanulók megismerését támogató módszerek pedagógusoknak.*

http://mindenkiiskolaja.elte.hu/wp-content/uploads/2020/06/ELTE\_megismerni-hogyan-miert\_ONLINE.pdf

Falus, I. (főszerk.); Szűcs Ida (szerk.) (2022): *A didaktika kézikönyve. Elméleti alapok a tanítás tanulásához.* Akadémiai Kiadó, Budapest.

Szivák, J. (2014). *A reflektív gondolkodás fejlesztése*. Ajánlott fejezet: 1. A reflektív gondolkodás fogalma (8-14.)

https://tehetseg.hu/sites/default/files/04\_kotet\_net.pdf#page=

Szabó, É., N. Kollár, K., & Vörös, A. (2017). A tanári szerep, a vezetés és a tekintély problémái. In: *Pedagógusok pszichológiai kézikönyve 3*. Osiris Kiadó, Budapest, 407-454.

http://publicatio.bibl.u-szeged.hu/18447/1/pszichoped\_tanari\_szerep.pd